ജനങ്ങളുടെ ജീവന് സംരക്ഷിക്കുക പരമപ്രധാന ലക്ഷ്യം, മരണ നിരക്ക് കുറച്ച് നിര്ത്തുന്ന സംസ്ഥാനങ്ങളില് കേരളം മുന്നില് മുഖ്യമന്ത്രി തിരുവനന്തപുരം: ജനങ്ങളുടെ ജീവന് സംരക്ഷിക്കുക എന്ന പരമപ്രധാനമായ ലക്ഷ്യം മുന്നിര്ത്തിയാണ് സംസ്ഥാനം തുടക്കം മുതല് പ്രവര്ത്തിച്ചു വരുന്നത്. ആ ഉദ്യമം ഫലപ്രദമായി മുന്നോട്ടുകൊണ്ടുപോകാന് നമുക്ക് കഴിഞ്ഞു. അത് പ്രശംസിക്കപ്പെടുകയും ചെയ്തു. കോവിഡ് അവലോകന യോഗത്തിന് ശേഷം നടന്ന വാര്ത്താസമ്മേളനത്തില് മുഖ്യമന്ത്രി പിണറായി വിജയന് പറഞ്ഞു. മരണനിരക്ക് പിടിച്ചു നിര്ത്താന് സാധിച്ചിട്ടുണ്ടെങ്കിലും രോഗികളുടെ എണ്ണത്തില് ഉണ്ടായ വര്ദ്ധനവിനു ആനുപാതികമായി മരണങ്ങളുടെ എണ്ണവും വര്ദ്ധിച്ചിട്ടുണ്ട്. മരണമടയുന്നവരില് ഭൂരിഭാഗവും പ്രായാധിക്യമുള്ളവരും അനുബന്ധ രോഗമുള്ളവരുമാണ്. ആദ്യഘട്ടത്തില് വാക്സിനേഷന് നല്കിയത് ഈ വിഭാഗങ്ങളില് പെട്ടവര്ക്കാണ്. കോവിഡ് വ്യാപനം തുടരുന്ന സാഹചര്യത്തെ വളരെ ഗൗരവപൂര്വം പരിശോധിക്കുകയും നടപടികള് സ്വീകരിച്ചു വരികയും ചെയ്യുകയാണ്. മൂന്നാം തരംഗത്തിന്റെ സാധ്യതകള് നിലനില്ക്കേ കൂടുതല് ജാഗ്രതയോടെ ഇനിയുള്ള ദിവസങ്ങളില് മുന്പോട്ടു പോയേ മതിയാകൂ. മൂന്നാം തരംഗത്തെ നേരിടാന് സജ്ജമാവുക, കോവിഡ് മരണങ്ങള് അധികരിക്കാതെ നിര്ത്തുക, വാക്സിനേഷന് അതിവേഗത്തില് പൂര്ത്തീകരിക്കുക എന്നിങ്ങനെയുള്ള പ്രധാന ലക്ഷ്യങ്ങള് നമുക്ക് മുന്നിലുണ്ട്. ഒപ്പം ജനജീവിതം സാധാരണ നിലയിലേക്ക് തിരിച്ചു കൊണ്ടുവരേണ്ടതുണ്ട്. കോവിഡ് സാമൂഹിക ജീവിതത്തില് ഏല്പ്പിച്ച പരിക്കുകള് ഭേദപ്പെടുത്തേണ്ടതുമുണ്ടെന്നും മുഖ്യമന്ത്രി പറഞ്ഞു.